《送进士苗纵归紫逻山居》
唐代·司马扎

汝上多奇山，高怀惬清境。
强来干名地，冠带不能整。
常言梦归处，泉石寒更静。
鹤声夜无人，空月随松影。
今朝抛我去，春物伤明景。
怅望相送还，微阳在东岭。

作者简介：司马扎，生卒年里贯均未详，唐宣宗大中（847~858）前后在世。曾登进士第，有诗名，与储嗣宗友善。著有《司马先辈集》，《全唐诗》。